**16.9.21**

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**



**Δευτέρα 4/10**

**Επεισόδιο 937**

Η Χουμεϊρά και ο Λεβέντ προσπαθούν να συνεργαστούν και να αποκαταστήσουν τη σχέση τους. Η Ελίφ και η Μελέκ περνάνε δύσκολες μέρες καθώς δεν έχουν χρήματα. Η Ελίφ προσπαθεί να κερδίσει χρήματα φτιάχνοντας κουλουράκια, τα οποία πουλάει στο μπακάλικο της γειτονιάς και αυτό την κάνει χαρούμενη γιατί βοηθάει τη μητέρα της. Η Ζουλιντέ, ο Σαφάκ και ο Εμιρχάν έχουν πάει μια μικρή βόλτα και περνάνε υπέροχα, σαν μια πραγματική οικογένεια. Η Αλέβ και η Λεμάν όμως δεν μπορούν να το δεχθούν και καταστρώνουν τα δικά τους σχέδια εναντίον τους…

**Τρίτη 5/10**

**Επεισόδιο 938**

Ο Σεντάτ συνεχίζει να προκαλεί και να απειλεί τη Μελέκ, η οποία προσπαθεί να βρει μια λύση για το που θα μείνουν με την Ελίφ. Η Ασλί είναι μάρτυρας της αγωνίας της. Η Μπιρτσέ και ο Ακίν ετοιμάζονται για μια παρουσίαση στην εταιρία. Όταν ολοκληρώνουν τη δουλειά τους, ο Ακίν θέλει να μιλήσει στον Μαχίρ και η Μπιρτσέ θυμώνει γιατί πιστεύει πως ο Μαχίρ θα τον ευνοήσει. Η Μπιρτσέ τα βάζει με τον Ακίν επειδή προσπάθησε να εντυπωσιάσει τον Μαχίρ για να του αναθέσει εξ ολοκλήρου την παρουσίαση. Ο Κερέμ έρχεται και ζητάει από την Μπιρτσέ να προετοιμαστεί καλά για την παρουσίαση αφού θα την

κάνει εκείνη τελικά και η κοπέλα νιώθει άσχημα απέναντι στον Ακίν, επειδή τον αδίκησε. Η Ασλί είναι αυτή που τελικά νοικιάζει το σπίτι του Σεντάτ και έτσι η Μελέκ και η Ελίφ δεν χρειάζεται να φύγουν…

**Τετάρτη 6/10**

**Επεισόδιο 939**

Η Χουμεϊρά ετοιμάζεται για την πρώτη της μέρα στο γραφείο και είναι ενθουσιασμένη. Η Λεμάν είναι δυσαρεστημένη με την Αλέβ επειδή την απέτρεψε από το να εκδικηθεί τη Ζουλιντέ. Η Αλέβ όμως έχει μεγαλύτερα σχέδια τα οποία περιλαμβάνουν και τον Τουφάν ώστε να καταφέρει να καταστρέψει τη Ζουλιντέ. Ο Τουφάν απειλεί τη Ζουλιντέ πως θα τη σκοτώσει ή θα σκοτώσει τον Σαφάν αν δεν τον αφήσει να δει τον γιο του. Η Μπιρτσέ και ο Ακίν κάνουν μια επιτυχημένη παρουσίαση και όλοι μένουν ευχαριστημένοι. Αργότερα ο Μαχίρ μιλάει ιδιωτικά με τον Ακίν και φαίνεται ότι οι δυο άντρες καταστρώνουν ένα σχέδιο κατά της εταιρίας και της οικογένειας του Κερέμ. Η Χουμεϊρά φτάνει στην εταιρία και όλοι την υποδέχονται με χαρά…

**Πέμπτη 7/10**

**Επεισόδιο 940**

Ο Κερέμ παρουσιάζει τα νέα προϊόντα της εταιρίας και η Χουμεϊρά έχει κάποιες δημιουργικές ιδέες. Τα σχόλια και οι προτάσεις της γίνονται αποδεκτά από όλους. Η ξαφνική εμφάνιση της Ράνα είναι για όλους ένα μεγάλο σοκ. Η Ράνα ανακοινώνει πως είναι η νέα μέτοχος της εταιρίας. Η Χουμεϊρά δεν αντέχει και φεύγει και η Ράνα χαίρεται όταν βλέπει πόσο αρνητικά την επηρέασε η παρουσία της. Η Κιγιμέτ μαθαίνει στην Παρλά να μαγειρεύει και της δίνει συμβουλές για το πως να χειριστεί τον Κερέμ. Η Ματσιντέ και ο Κερέμ είναι αναστατωμένοι από τις εξελίξεις. Ο Κερέμ προσπαθεί να διατηρήσει την ψυχραιμία του για να μπορέσει να βρει την αδελφή του. Ο Μαχίρ εξηγεί στον Ακίν γιατί η Ράνα είναι ανεπιθύμητη στην εταιρία. Η Φιλίζ και η Μπιρτσέ σχολιάζουν όσα συνέβησαν. Η Χουμεϊρά νιώθει αδύναμη. Ο Λεβέντ την αναζητά και τη βρίσκει στην άκρη ενός γκρεμού να κλαίει με λυγμούς. Ο Λεβέντ την τραβάει προς το μέρος του και η Χουμεϊρά θυμώνει μαζί του, αν και εκείνος της έσωσε τη ζωή. Ο Λεβέντ επιστρέφει μαζί της στην έπαυλη. Η Ματσιντέ ανακουφίζεται όταν βλέπει την κόρη της αν και καταλαβαίνει πως είναι σε άσχημη ψυχολογική κατάσταση. Η Χουμεϊρά νιώθει ντροπή για όσα συνέβησαν και θέλει να μείνει μόνη της. Με ένα βλέμμα της λέει “ευχαριστώ” στον Λεβέντ. Ο Κερέμ ζητάει να μάθει από τον Λεβέντ τι έχει συμβεί…

**Παρασκευή 8/10**

**Επεισόδιο 941**

Η Ελίφ είναι ενθουσιασμένη που ξεκινάει το σχολείο. Η Μελέκ χαίρεται με τη χαρά της κόρη της, το μόνο της μέλημα είναι να προσφέρει τις καλύτερες συνθήκες ζωής στην Ελίφ. Θέλει να κάνει ό,τι μπορεί για το καλό της κόρης της. Η Ασλί της συμπαραστέκεται. Η Παρλά, μετά τις συμβουλές της Κιγιμέτ, αλλάζει συμπεριφορά και αυτό τους εκπλήσσει όλους, ακόμα και τον Κερέμ. Αν και η Παρλά νιώθει πιο κοντά του τώρα, ο Κερέμ σκέφτεται πως θα διαχειριστεί την κατάσταση με τη Ράνα αλλά και τους κινδύνους που διατρέχει η εταιρία. Η Ζουλιντέ ξέρει πια πως είναι πολύ ερωτευμένη με τον Σαφάκ, όμως η παρουσία του Τουφάν είναι για αυτή και το μέλλον της ένα μεγάλο εμπόδιο …

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας